CELEX: 32019D1334
Language: el
Date: 2019-08-07 00:00:00
Title: Εκτελεστική απόφαση (ΕΕ) 2019/1334 της Επιτροπής, της 7ης Αυγούστου 2019, για ορισμένα μέτρα προστασίας σχετικά με την αφρικανική πανώλη των χοίρων στη Σλοβακία [κοινοποιηθείσα υπό τον αριθμό C(2019) 5989] (Κείμενο που παρουσιάζει ενδιαφέρον για τον ΕΟΧ)

8.8.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 208/44
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2019/1334 ΤΗΣ ΕΠΙΤΡΟΠΗΣ
         της 7ης Αυγούστου 2019
         για ορισμένα μέτρα προστασίας σχετικά με την αφρικανική πανώλη των χοίρων στη Σλοβακία
         
            
               [κοινοποιηθείσα υπό τον αριθμό C(2019) 5989]
            
         
         (Το κείμενο στη σλοβακική γλώσσα είναι το μόνο αυθεντικό)
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
         Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς ελέγχους που εφαρμόζονται στο ενδοενωσιακό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
         Εκτιμώντας τα ακόλουθα:
         
                     (1)
                  
                  
                     Η αφρικανική πανώλη των χοίρων είναι λοιμώδης ιογενής νόσος των πληθυσμών οικόσιτων χοίρων και αγριόχοιρων, η οποία μπορεί να έχει σοβαρό αντίκτυπο στην κερδοφορία της χοιροτροφίας και να διαταράξει το εμπόριο μέσα στην Ένωση και τις εξαγωγές προς τρίτες χώρες.
                  
               
                     (2)
                  
                  
                     Σε περίπτωση εκδήλωσης εστίας της αφρικανικής πανώλης των χοίρων, υπάρχει κίνδυνος διασποράς του παράγοντα της νόσου σε άλλες χοιροτροφικές εκμεταλλεύσεις και σε αγριόχοιρους. Ως εκ τούτου, η νόσος μπορεί να εξαπλωθεί από ένα κράτος μέλος σε άλλο, καθώς και σε τρίτες χώρες, μέσω του εμπορίου ζώντων χοίρων ή των προϊόντων τους.
                  
               
                     (3)
                  
                  
                     Η οδηγία 2002/60/ΕΚ του Συμβουλίου (3) θεσπίζει τα ελάχιστα μέτρα που πρέπει να εφαρμόζονται στην Ένωση για την καταπολέμηση της αφρικανικής πανώλης των χοίρων. Το άρθρο 9 της οδηγίας 2002/60/ΕΚ ορίζει ότι, σε περίπτωση εκδήλωσης εστιών της εν λόγω νόσου, πρέπει να καθορίζονται ζώνες προστασίας και ζώνες επιτήρησης, στις οποίες θα εφαρμόζονται τα μέτρα που αναφέρονται στα άρθρα 10 και 11 της εν λόγω οδηγίας.
                  
               
                     (4)
                  
                  
                     Μετά την εκδήλωση εστιών της αφρικανικής πανώλης των χοίρων στην περιφέρεια Trebišov στη Σλοβακία, το εν λόγω κράτος μέλος ενημέρωσε την Επιτροπή για την κατάσταση όσον αφορά την αφρικανική πανώλη των χοίρων στην επικράτειά του και, σύμφωνα με το άρθρο 9 της οδηγίας 2002/60/ΕΚ, καθόρισε ζώνες προστασίας και ζώνες επιτήρησης, στις οποίες εφαρμόζονται τα μέτρα που αναφέρονται στα άρθρα 10 και 11 της εν λόγω οδηγίας.
                  
               
                     (5)
                  
                  
                     Η εκτελεστική απόφαση (ΕΕ) 2019/1273 της Επιτροπής (4) εκδόθηκε μετά τη δημιουργία των ζωνών προστασίας και επιτήρησης στη Σλοβακία, σύμφωνα με το άρθρο 9 της οδηγίας 2002/60/ΕΚ.
                  
               
                     (6)
                  
                  
                     Μετά την ημερομηνία έκδοσης της εκτελεστικής απόφασης (ΕΕ) 2019/1273, η επιδημιολογική κατάσταση στη Σλοβακία εξελίχθηκε σε σχέση με την αφρικανική πανώλη των χοίρων με την εμφάνιση νέας εστίας στην περιφέρεια Trebišov και, ως εκ τούτου, η Σλοβακία εφάρμοσε τα απαιτούμενα μέτρα ελέγχου και συνέλεξε πρόσθετα δεδομένα επιτήρησης.
                  
               
                     (7)
                  
                  
                     Για να προληφθεί τυχόν περιττή διαταραχή στο εμπόριο εντός της Ένωσης και να αποφευχθεί η επιβολή αδικαιολόγητων φραγμών στο εμπόριο από τρίτες χώρες, είναι αναγκαίο να οριστούν σε ενωσιακό επίπεδο οι αναθεωρημένες ζώνες προστασίας και επιτήρησης στη Σλοβακία όσον αφορά την αφρικανική πανώλη των χοίρων, σε συνεργασία με το εν λόγω κράτος μέλος. Αυτές οι αναθεωρημένες ζώνες επιτήρησης και προστασίας λαμβάνουν υπόψη την τρέχουσα επιδημιολογική κατάσταση στο εν λόγω κράτος μέλος.
                  
               
                     (8)
                  
                  
                     Ως εκ τούτου, θα πρέπει να καθοριστούν στο παράρτημα της παρούσας απόφασης οι περιοχές που χαρακτηρίζονται ως ζώνες προστασίας και επιτήρησης στη Σλοβακία και να καθοριστεί η διάρκεια της εν λόγω περιφερειοποίησης.
                  
               
                     (9)
                  
                  
                     Επιπλέον, η εκτελεστική απόφαση (ΕΕ) 2019/1273 θα πρέπει να καταργηθεί και να αντικατασταθεί από την παρούσα απόφαση, ώστε να ληφθούν υπόψη τα ισχύοντα επικαιροποιημένα μέτρα διαχείρισης της νόσου και η εξέλιξη της κατάστασης της νόσου στη Σλοβακία όσον αφορά την αφρικανική πανώλη των χοίρων.
                  
               
                     (10)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η Σλοβακία εξασφαλίζει ότι οι ζώνες προστασίας και επιτήρησης που έχουν καθοριστεί σύμφωνα με το άρθρο 9 της οδηγίας 2002/60/ΕΚ περιλαμβάνουν τουλάχιστον τις περιοχές που ορίζονται ως ζώνες προστασίας και επιτήρησης στο παράρτημα της παρούσας απόφασης.
         
         
            Άρθρο 2
            Η εκτελεστική απόφαση (ΕΕ) 2019/1273 καταργείται.
         
         
            Άρθρο 3
            Η παρούσα απόφαση εφαρμόζεται έως τις 18 Νοεμβρίου 2019.
         
         
            Άρθρο 4
            Η παρούσα απόφαση απευθύνεται στη Σλοβακική Δημοκρατία.
         
         
            Βρυξέλλες, 7 Αυγούστου 2019.
            
               
                  Για την Επιτροπή
               
               Vytenis ANDRIUKAITIS
               
                  Μέλος της Επιτροπής
               
            
         
         
            (1)  ΕΕ L 395 της 30.12.1989, σ. 13.
         
            (2)  ΕΕ L 224 της 18.8.1990, σ. 29.
         
            (3)  Οδηγία 2002/60/ΕΚ του Συμβουλίου, της 27ης Ιουνίου 2002, για τη θέσπιση ειδικών διατάξεων για την καταπολέμηση της αφρικανικής πανώλης των χοίρων και την τροποποίηση της οδηγίας 92/119/ΕΟΚ όσον αφορά την πολιοεγκεφαλίτιδα του χοίρου και την αφρικανική πανώλη των χοίρων (ΕΕ L 192 της 20.7.2002, σ. 27).
         
            (4)  Εκτελεστική απόφαση (ΕΕ) 2019/1273 της Επιτροπής, της 26ης Ιουλίου 2019, για ορισμένα προσωρινά μέτρα προστασίας σχετικά με την αφρικανική πανώλη των χοίρων στη Σλοβακία (ΕΕ L 201 της 30.7.2019, σ. 6).
      
      
         
            ΠΑΡΑΡΤΗΜΑ
            
                        Σλοβακική Δημοκρατία
                     
                     
                        Περιοχές που αναφέρονται στο άρθρο 1
                     
                     
                        Ημερομηνία λήξης ισχύος των μέτρων
                     
                  
                        Ζώνη προστασίας
                     
                     
                        Δήμοι Strážne, Veľký Kamenec, Malý Kamenec, Somotor, Veľký Horeš, Streda nad Bodrogom.
                     
                     
                        18 Νοεμβρίου 2019
                     
                  
                        Ζώνη επιτήρησης
                     
                     
                        Δήμοι Viničky, Klín nad Bodrogom, Ladmovce, Zemplín, Svätá Mária, Rad, Svinice, Svätuše, Malý Horeš, Pribeník, Borša, Bara, Dobrá, Kráľovský Chlmec, Vojka, Cejkov, Malá Tŕňa, Slovenské Nové Mesto, Čerhov, Kašov, Veľká Tŕňa, Luhyňa, Veľaty, Michaľany, Hrčeľ, Kysta, Novosad, Zemplínske Jastrabie, Brehov, Zatín, Bol', Soľnička, Poľany, Leles, Bačka, Biel, Veľké Trakany, Malé Trakany, Čierna nad Tisou, Čierna, Bot'any, Ptrukša, Byšta, Brezina, Kazimír, Lastovce, Stanča, Zemplínska Nová Ves, Zemplínsky Branč, Kožuchov, Zemplínske Hradište, Hraň, Sirník, Malčice, Petrikovce, Veľké Raškovce, Ižkovce, Beša, Čičarovce, Veľké Kapušany, Maťovské Vojkovce, Budince, Kapušianske Kľačany, Ruská, Veľké Slemence.
                     
                     
                        18 Νοεμβρίου 2019